# Hea koostööpartner!

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus Hinnakokkuleppe ravimite prototüübi majutusteenuse soetamiseks.

# Üldised nõuded

* 1. Töö sisu ja teostamise tingimused on kirjeldatud pakkumuskutses ja lisades Tehniline kirjeldus (lisa 1) ja raamlepingu projektis.
	2. Pakkumuse esitamisega kinnitab pakkuja, et
		1. nõustub kõigi hanke alusdokumentides kirjeldatud tingimustega ja kohustub teostama hangitava töö hankija poolt kirjeldatud tingimustel. Alternatiivsete pakkumuste esitamine ei ole lubatav;
		2. tal on hankelepingu täitmiseks vajalikud intellektuaalse omandi õigused;
		3. pakkumus on jõus minimaalselt 90 kalendripäeva alates pakkumuste esitamise tähtajast;
		4. tema osas puuduvad RHS § 95 lg 1 sätestatud kõrvaldamise alused. Kui hankijale saavad sellised kõrvaldamise alused teatavaks, on hankijal õigus pakkuja menetlusest kõrvaldada ja sellise pakkujaga hankelepingut mitte sõlmida;
		5. allkirjastab hankelepingu 3 tööpäeva jooksul alates allkirjastamiseks saatmisest.
	3. Vajadusel märgib pakkuja, milline osa pakkumusest on tema ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.
	4. Hankija avab pakkumused pakkumuste esitamise tähtaja saabumise järel ja kontrollib esmalt pakkumuste vastavust ja seejärel hindab vastavaid pakkumusi, tunnistades edukaks ühe hindamise tulemusena edukaima pakkuja.

# Vastavustingimused

* 1. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
	2. Hankija võib pakkujalt vastavuse tuvastamiseks küsida pakkumuse kohta täiendavaud selgitusi, millele pakkuja kohustub hiljemalt 3 tööpäeva jooksul vastama.
	3. Hankija võib vastavaks tunnistada pakkumuse, milles ei esine olulisi sisulisi kõrvalekaldumisi hankedokumentides esitatud tingimustest.
	4. **Pakkumuse osana tuleb esitada:**
		1. **Täidetud maksumusvorm (lisa 1);**
		2. **Lepingusse lisatavate kontaktide nimekiri ja allkirjastaja informatsioon.**

# Pakkumuste hindamine

* 1. Hankija hindab vastavaks tunnistatud pakkumusi.
	2. Edukaks tunnistatakse ja hankeleping sõlmitakse ühe enim väärtuspunkte saanud pakkumuse esitajaga. Kui pakkumuse esitab vaid üks pakkuja, siis hinnatakse vastvataks tunnistatud pakkumust automaatselt maksimumpunktidega.
	3. Pakkumusi hinnatakse järgnevate hindamiskriteeriumide alusel:

|  |  |
| --- | --- |
| **Hindamiskriteeriumi nimetus** | **Hindamiskriteeriumi suhteline osakaal väärtuspunktides** |
| Kuutasu | 50 |
| Ühe töötunni hind | 50 |
| Kokku: | 100 |

* 1. **Kuutasu – 50 väärtuspunkti**
		1. Punktide andmine toimub väärtuspunktide (Merit Point System) meetodil. Madalaima kuutasu pakkumusele antakse maksimaalne arv, s.o 50 punkti. Teistele pakkumustele antakse punkte proportsionaalselt vähem (“hindamiskriteeriumi väärtuspunktid” = „maksimaalne arv väärtuspunkte (50)“ x “kõige väiksem pakutud maksumus” / “pakkumuse maksumus“). Maksumus esitatakse täpsusega kaks kohta peale koma, keelatud on esitada negatiivse väärtuse või 0-hinnaga pakkumusi ning maksumus ei tohi olla eksitav. Esitatud maksumus peab sisaldama kõiki hankijale kaasnevaid kulutusi.
	2. **Ühe töötunni hind – 50 väärtuspunkti**
	3. Punktide andmine toimub väärtuspunktide (Merit Point System) meetodil. Madalaima töötunni hinna pakkumusele antakse maksimaalne arv, s.o 50 punkti. Teistele pakkumustele antakse punkte proportsionaalselt vähem (“hindamiskriteeriumi väärtuspunktid” = „maksimaalne arv väärtuspunkte (50)“ x “kõige väiksem pakutud maksumus” / “pakkumuse maksumus“). Maksumus esitatakse täpsusega kaks kohta peale koma, keelatud on esitada negatiivse väärtuse või 0-hinnaga pakkumusi ning maksumus ei tohi olla eksitav. Esitatud maksumus peab sisaldama kõiki hankijale kaasnevaid kulutusi.
	4. Võrdsete pakkumuste puhul eelistatakse pakkumust, mille kuumaksumus on madalam. Kui ka kuumaksumused on võrdsed, selgitatakse edukas pakkuja loosi teel, mille juures viibimist pakkuja esindajale soovi korral võimaldatakse.

# Pakkumuste tagasi lükkamine ja menetluse kehtetuks tunnistamine

* 1. Hankija lükkab tagasi ja jätab hindamata pakkumuse(d):
		1. mis ei vasta hankedokumentides esitatud ühele või mitmele tingimusele või pakkumusest või selgitustest ei ole võimalik üheselt tuvastada pakkumuse vastavust või pakkuja on esitanud tõele mittevastavaid andmeid;
		2. mis ei ole esitatud tähtaegselt.
	2. Hankija võib põhjendatud vajadusel omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult:
		1. vajadus lepingu eset olulisel määral muuta;
		2. menetluse läbiviimise aluseks olevad tingimused on oluliselt muutunud ja seetõttu osutub lepingu sõlmimine mittevajalikuks või võimatuks;
		3. menetluses ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia;
		4. hankija struktuurfondide vahenditest rahastatavale projektile otsustatakse rahastust mitte tagada.

# Pakkumuse esitamine

* 1. **Pakkumuse esitamise tähtaeg on 27.06.2024 kell 12:00**.
	2. Pakkumuse palume esitada eesti keeles e-posti aadressile **hanked@tehik.ee**.
	3. Hanke alusdokumentide, hankelepingu projekti ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil **hanked@tehik.ee****.**

# Pakkumuskutse lisad

**Lisa 1**

**Maksumusvorm**

|  |  |
| --- | --- |
|  | **Kuutasu** |
| Hind käibemaksuta  |  |
| Hind koos käibemaksuga  |  |

|  |  |
| --- | --- |
|  | **Ühe töötunni hind** |
| Hind käibemaksuta  |  |
| Hind koos käibemaksuga  |  |